Eduard Soosaar
Eduard Soosaar (26. november 1911 Koskolovo, Ingerimaa – 24. oktoober 1979 München) oli eesti vaimulik. Lõpetas Tartu kommertsgümnaasiumi. Õppis aastatel 1936–1940 Tartu Ülikooli usuteaduskonnas, kuid õpingud jäid pooleli. Tegutses aastatel 1955–1974 Lõuna-Baieri koguduse köster-diakonina. Ordineeriti õpetajaametisse 16. juunil 1974. Oli seejärel (kuni surmani) EELK Lõuna-Baieri koguduse õpetaja. Peale kogudusetöö oli Eduard Soosaar tegevuses ka usuliste raadiosaadetega.